**“ЛИТЕРАТУРНАЙ ААҔЫЫ” 4 КЫЛААС**

**Үѳрэх предметин ѳйдѳбүлэ**

Уус-уран литература оскуолаҕа оҕону кыра сааһыттан ийэ тыл эйгэтигэр киллэрэр, уран тылга уһуйар, иитэр-үѳрэтэр сүрүн хайысха. Умсугуйан ааҕар оҕо ѳйѳ-санаата сайдыылаах, билиилээх-кѳрүүлээх, олох бүгүҥҥүтүн эрэ буолбакка, бэҕэһээҥҥитин ырыҥалыыр, cарсыҥҥытыгар эрэллээх буолар. Онон «Литературнай ааҕыы» үѳрэх предметин анала — оҕоҕо ааҕар дьоҕуру олохсутуу, ааҕыы бэйэ кыаҕын сайыннарыыга суолталааҕын ѳйдѳтүү.

**Оскуолаҕа «Литературнай ааҕыы» үѳрэх предметин сыаллара:**

* ааҕыы уопсай култууратын иҥэрии; ааҕар үѳрүйэҕи олохсутуу; саҥа араас кѳрүҥүн са­йыннарыы;
* оҕону ааҕыы араас эйгэтигэр сѳптѳѳх научнай литератураны хабан туран киллэрии;
* уус-уран айымньыны ааҕыы нѳҥүѳ уйулҕаны хамсатан иэйиини уһугуннарыы; тыл искусствотыгар эстетическэй сыһыаны үѳскэтии; айар дьоҕуру сайыннарыы;
* ааҕыы нѳҥүѳ сиэр-майгы үтүѳ ѳрүттэрин олохсутуу;
* Саха сирин, Россия уонна тас дойду норуоттарын култуураларыгар убаастабылы иитии.

**Сыалы ситиһэргэ маннык соруктар тураллар:**

* ааҕыы араас ньыматын баһылааһын;
* тиэкиһи кытта үлэ сүрүн сатабылларын иҥэрии;
* наадалаах литератураны булан туһаныы;
* ааҕыыга интэриэһи үѳскэтэн, кинигэҕэ тапталы иҥэрии;
* айан кэпсиир уонна суруйар үѳрүйэхтэри сайыннарыы;
* норуот тылынан уонна уус-уран айымньытын духуобунай ис номоҕун нѳҥүѳ
иэйиини уһугуннаран, олох араас кѳстүүтүгэр сиэрдээх сыһыаны үѳскэтии;
* уус-уран айымньы тылыгар болҕомтолоох буолууну ситиһии;
* тѳрѳѳбүт уонна араас омук литературатын араара ѳйдѳѳн, ол нѳҥүѳ норуоттар доҕордуу сыһыаннарын олохсутуу.

Оскуолаҕа уус-уран литератураны үѳрэтии Российскай Федерация уонна Саха Республика­тын Тѳрүт сокуоннарыгар, Үѳрэх туһунан сокуоннарыгар, «Россия гражданинын личноһын сиэрин-майгытын сайыннарыыга уонна иитиигэ концепцията», федеральнай государственнай үѳрэх стандартара курдук государственнай суолталаах докумуоннарга олоҕурар.

**Ытык ѳйдѳбүллэри үѳрэх предметин ис хоһоонугар киллэрии**

Орто уопсай үѳрэхтээһин үѳрэнээччи оскуолаттан сиэр-майгы бастыҥ хаачыстыбаларын — киһи аймах ытык ѳйдѳбүллэрин (духуобунай сыаннастарын) иҥэриммит Россия гражданинын иитэн-үѳрэтэн таһаарыыга туһуланар.

Киһи уопсастыбатын сайдан кэлбит историятыгар үтүѳ уонна мѳкү, чиэс уонна сиэрэ суох быһыы, суобас уонна чиэһинэйэ суох буолуу, о.д.а. сиэр-майгы нуормалара тэҥҥэ олохсуйан кэллилэр. Ол гынан баран, хайа баҕарар норуокка киһилии сиэрдээх быһыы ытык ѳйдѳбүллэрэ биһирэнэр, кэрэхсэнэр.

2009 с. ылыныллыбыт «Россия гражданинын личноһын сиэрин-майгытын сайыннарыы уонна иитии концепцията» федеральнай государственнай үѳрэх стандартарын методологичес­кай тѳрүтүнэн буолла.

Концепция Россия гражданинын личноһын иитиигэ, сайыннарыыга 10 сүрүн национальнай ытык ѳйдѳбүлү ыйар. Онно киирэллэр: 1. Ийэ дойдуга, бэйэ сиригэр-уотугар, норуотугар таптал, бэриниилээх буолуу. 2. Биир санааланыы, кырдьыктаах быһыы, аһыныгас, амарах сүрэхтээх, чиэстээх, дьоһуннаах буолуу. 3. Ийэ дойдуга сулууспалааһын, сокуону тутуһуу, бэрээдэктээх буолуу. Атын омук култууратын, айым­ньытын ѳйдѳѳһүн. 4. Дьиэ кэргэҥҥэ, ыалга тапталлаах уонна бэриниилээх буолуу. Доруобуйа, уйгулаах олох. Тѳрѳппүттэргэ ытыктабыл, aҕa саастаахха уонна кыраҕа, кыаммакка кыһамньы, ийэ-аҕа ууһун тэнитии, удьуору салҕааһын. 5. Үлэ, тѳрүт дьарык. Үлэҕэ ытыктабыл, дьулуур, дьаныар. Айымньылаах үлэ. 6. Билиини сыаналааһын. Дьиҥ чахчыга дьулуһуу, аан дойду научнай кѳстүүтэ. 7. Итэҕэл, духуобунас ѳйдѳбүллэрэ. Ѳбүгэ үгэһин утума. 8. Тѳрѳѳбүт литература — барҕа баай. Кэрэ, киһи духуобунай эйгэтэ, сиэрдээх быһыы. Олох, олох сиэрэ-майгыта. 9. Ийэ айылҕа. Ытык сир, харыстанар сир. Сир — планета. Айылҕаҕа харыстабыл. 10. Сир үрдүгэр эйэ, элбэх омук култуурата, киһи аймах сайдыыта, норуоттар сибээстэһиилэрэ, сомоҕолоһуулара.

Онон бу ытык ѳйдѳбүллэри «Литературнай ааҕыы» үѳрэх предметин ис хоһоонугар уус-уран айымньыга сѳҥѳн сылдьар норуот историятын, култууратын, олоҕун тѳрүт үгэһин, сиэрин-майгытын нѳҥүѳ киллэрии кѳрүллэр.

**ҮѲРЭХ ПРЕДМЕТИН ҮѲРЭТИИ ТҮМҮКТЭРЭ**

***Тустаах үѳрэх предметин үѳрэтии түмүгэ (предметные результаты):***

ааҕыы сүрүн үѳрүйэхтэрин баһылыыр;

айымньы араас кѳрүҥүн болҕойон истэр;

норуот айымньыта уонна уус-уран литература, тѳрѳѳбүт уонна атын омук литературата диэн араарар;

аахпыт уус-уран айымньытын суруйааччытын *(саха уонна омук)* аатын уонна кѳрүҥүн *(жанрын)* болҕойор үѳрүйэхтээх;

сааһыгар сѳптѳѳх араас кѳрүҥнээх *(уус-уран, үѳрэх, научнай-популярнай)* тиэкиһи үчүгэйдик ѳйдүүр, ырытар, туһанар;

кэпсээһин араас кѳрүҥүн *(сиһилии, кылгатан, талан, быһа тардан)* билэр; сорудах быһыытынан туһааннаах кѳрүҥҥэ сѳп түбэһиннэрэн кэпсиир;

сѳбүлээн аахпыт айымньытын туһунан ааҕааччы дневнигэр *(альбом, тэтэрээт)* уһуктубут иэйиитин үллэстэн санаатын суруйар;

сааһыгар сѳп түбэһэр айымньы тылын араас дэгэт суолтатын ѳйдүүр, тоҕоостоох миэстэҕэ кубулуйбат уус-уран быһаарыыны (эпитет), ѳс хоһоонун, уус-уран ньыма арааһын кэпсииригэр туһанар;

айымньыттан сѳбүлээбит кэрчигин талан үѳрэтэр, ѳйтѳн хоһоонноохтук ааҕар;

чопчу тиэмэҕэ араас кѳрүҥнээх суругунан айар үлэни толорор.

**Үѳрэх былааныгар үѳрэх предметин миэстэтэ**

4 кылааска — 68 чаас (нэлиэлэҕэ икки чаас)

|  |  |  |  |
| --- | --- | --- | --- |
| ***№*** | ***Уруок темата*** | ***Күнэ-дьыла*** | ***Корректировка*** |
| **I чиэппэр (17 чаас)** |
| **Норуот тылынан уус-уран айымньыта** |
| 1 | Киирии уруок | 02.09 | 02.09 |
| 2 | *Норуот ыра санаата – остуоруйа*«Муммут уолаттар» (саха остуоруйата) | 05.09 | 05.09 |
| 3 | “Соломуон Муударас” (саха остуоруйата) | 09.09 | 09.09 |
| 4 | “Кэҕэ” (эбэҥки остуоруйата) | 12.09 | 12.09 |
| 5 | “Эһэни бултааһын” (чукча остуоруйата) | 16.09 | 16.09 |
| 6 | “Балыксыт оҕонньор уонна суор” (долган остуоруйата) | 19.09 | 19.09 |
| 7 | “Карнайдаах уол” (узбек остуоруйата) | 23.09 | 23.09 |
| 8 | “Үс кыһыл көмүс статуэтка” | 26.09 | 26.09 |
| 9 | Кылаас таһынан ааҕыы. “Эбии ааҕарга” салааттан «Үс балыстыы». Мүнүүтэҕэ ааҕыы | 30.09 | 30.09 |
| 10 | *Чаҕылхай тыллаах, имигэс этиилээх – чабырҕах* | 03.10 | 03.10 |
| 11 | *Сэргэ төрдүгэр сэһэн.* “Ханнык үйэлэр баалларай?” | 07.10 | 07.10 |
| 12 | «Тыгын Дархан» | 10.10 | 10.10 |
| 13 | «Майаҕатта Бэрт Хара» | 14.10 | 14.10 |
| 14 | «Дьалаҕай Киилээн Маһары ыһыаҕар сылдьыыта» | 17.10 | 17.10 |
| 15 | “Манчаары Хаппар уолугар аат биэрбитэ” | 21.10 | 21.10 |
| 16 | Кылаас таһынан ааҕыы. Мүнүүтэҕэ ааҕыы | 24.10 | 24.10 |
| 17 | Түмүк уруок | 28.10 | 28.10 |
| **II чиэппэр (14 чаас)** |
| 1 | *Саха оҕуһун мииннэ да – ырыаһыт*.“Киэһэ”. “Кыыллаах Арыы” | 11.11 | 11.11 |
| 2 | “Ат ырыата”. “Биһик ырыата” | 14.11 | 14.11 |
| 3 | “Бүлүүлүү оһуокай”. “Найахы оһуокайа” | 18.11 | 18.11 |
| 4 | *Уһун түүннээх олоҥхо.*“Нуоҕалдьын Кугас аттаах Тойон Дьаҕарыма бухатыыр” | 21.11 | 21.11 |
| 5 | *Билии-көрүү түннүгэ – таабырын* | 25.11 | 25.11 |
| 6 | *Саха оһоҕун иннигэр – бөлүһүөк.* Өс хоһоонноро | 28.11 | 28.11 |
| 7 | *“Норуот тылынан уус-уран айымньыта”* салааҕа түмүк уруок.  | 02.12 | 02.12 |
| **Уус-уран литература** |
| 8 | *Хомоҕой тыллаах хоһоон барахсан*А.Софронов «Мин», «Дорообо, дойдум» | 05.12 | 05.12 |
| 9 | Эллэй «Үөрэх ыҥырыыта», «Өкүлүүн» | 09.12 | 09.12 |
| 10 | Күннүк Урастыырап «Күөрэгэй», «Этиҥнээх ардах» | 12.12 | 12.12 |
| 11 | С.Данилов «Ырыа туһунан». Л.Попов «Тус хоту үөскээбит буоламмын» | 16.12 | 16.12 |
| 12 | И.Гоголев «От үлэтэ», «Тапталлаах ийэкэм» | 19.12 | 19.12 |
| 13 | Моисей Ефимов «Саха сирин ыччата» | 23.12 | 23.12 |
| 14 | Түмүк уруок. Мүнүүтэҕэ ааҕыы. | 26.12 | 26.12 |

|  |
| --- |
| **III чиэппэр (21 чаас)** |
| 1 | *Оҕолорго хоһооннор*С.Данилов «Арыылаахха» | 13.01 | 13.01 |
| 2 | С.Руфов «Албынчыктар» | 16.01 | 16.01 |
| 3 | *Нууччалыыттан тылбаас*А.С. Пушкин «Хаайыылаах», «Кыһыҥҥы суол» | 20.01 | 20.01 |
| 4 | М.Лермонтов «Былыттар», «Баарыс» | 23.01 | 23.01 |
| 5 | *“Хомоҕой тыллаах хоһоон барахсан” салааҕа* түмүк уруок. Кылаас таһынан ааҕыы | 27.01 | 27.01 |
| 6 | *Кэрэ кэпсээн, сэргэх сэһэн*Э.Эристиин «Кумалааҥҥа барыы» | 30.01 | 30.01 |
| 7 | А. Аччыгыйа «Куйуур» | 03.02 | 03.02 |
| 8 | Т.Сметанин, Я.Стручков «Куһу ураҕаһынан да бултуурбут» | 06.02 | 06.02 |
| 9 | Н.Якутскай «Хотой доҕоро» | 10.02 | 10.02 |
| 10 | Дьүөгэ Ааныстыырап «Бытык» | 13.02 | 13.02 |
| 11 | Н.Габышев «Өлүөскэ» | 17.02 | 17.02 |
| 12 | Н.Неустроев «Куттаммыт» | 20.02 | 20.02 |
| 13 | М. Чооруоһап «Эһэ өрүһүйбүтэ» | 24.02 | 24.02 |
| 14 | Т.Сметанин, Я.Стручков “Төбөбөр кус сымыыттаабыта, өлөр суолтан бөрө быыһаабыта” | 27.02 | 27.02 |
| 15 | *Нууччалыыттан тылбаас*Л.Толстой «Акула» | 02.03 | 02.03 |
| 16 | М.Горькай «Барабыай оҕото» | 05.03 |  |
| 17 | Салааҕа түмүк уруок. Кылаас таһынан ааҕыы | 09.03 |  |
| 18 | *Поэма*С.Руфов «Валерка – соҕуруу дойдуга» | 12.03 |  |
| 19 | *Үгэ*Күн Дьирибинэ «Көбүөхтүүрүн аанньа күөх киһиргэс» | 16.03 |  |
| 20 | Р. Баҕатаайыскай «Эһэлээх куобах» | 19.03 |  |
| 21 | Түмүк уруок. Мүнүүтэҕэ ааҕыы. | 23.03 |  |
| **IV чиэппэр (15 чиэппэр)** |
| 1 | *Үгэ*П.Тобуруокап «Попугай араатар» | 06.04 |  |
| 2 | *Нууччалыыттан тылбаас*И.Крылов “Куба, сордоҥ уонна рак” | 09.04 |  |
| 3 | Салааҕа түмүк уруок. Хоһоонноохтук ааҕарга күрэхтэһии | 13.04 |  |
| 4 | *Автор остуоруйата*И.Федоссев «Чэрэс уонна Чөрөс» | 16.04 |  |
| 5 | П.Тобуруокап «Чаҥый Чаҕаан» | 20.04 |  |
| 6 | *Нууччалыыттан тылбаас*Г.Х.Андерсен «Куһаҕан кусчаан» | 23.04 |  |
| 7 | *Автор чабырҕаҕа*Тамара Петрова «Былтас сирэй», Мария Матахова «Эн сымыйа – мин сымыйа» | 27.04 |  |
| 8 | *Драматическай айымньылар*М. Эверстова-Обутова «Таба уонна Биичээн» | 30.04 |  |
| 9 | И. Гоголев «Хаарчаана» | 04.05 |  |
| 10 | Салааҕа түмүк уруок. Кылаас таһынан ааҕыы. Мүнүүтэҕэ ааҕыы | 07.05 |  |
| 11 | *Ахтыы*Амма Аччыгыйа «П.А.Ойуунускай» | 11.05 |  |
| 12 | *Дьүһүйүү*Суорун Омоллоон «Өлүөнэ» | 14.05 |  |
| 13 | Н.Габышев «Оо, хоту, хоту!» | 18.05 |  |
| 14 | Далан «Улуу тунах» | 21.05 |  |
| 15 | Түмүк уруок. | 25.05 |  |
| **БАРЫТА:**  | **67 чаас** |